|  |  |
| --- | --- |
|  |  **บันทึกข้อความ** |
| **ส่วนราชการ** | งานแผนและวิเคราะห์ องค์การบริหารส่วนตำบลประจันตคาม โทร 037291809 |
| **ที่** |  ปจ 73201/- | **วันที่** |  |  28 มีนาคม 2565 |  |
| **เรื่อง** | รายงานการดำเนินการการจัดการความเสี่ยงการทุจริตองค์การบริหารส่วนตำบลประจันตคาม พ.ศ. 2565 |

 **เรียน ปลัดองค์การบริหารส่วนตำบลประจันตคาม /นายกองค์การบริหารส่วนตำบลประจันตคาม**

 ตามที่งานนโยบายแผนงานได้รับมอบหมายให้จัดทำการประเมินความเสี่ยงการทุจริต ประจำปีงบประมาณ พ.ศ. 2565 เพื่อรองรับการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ประจำปีงบประมาณ พ.ศ. 2565 ตัวชี้วัดที่ 10 การป้องกันการทุจริต ตัวชี้วัดย่อยที่ 10.1 การดำเนินการเพื่อป้องกันการทุจริตข้อ 037 การดำเนินการเพื่อจัดการความเสี่ยงการทุจริต นั้น

 จากการประเมินและวิเคราะห์ความเสี่ยงการทุจริตขององค์การบริหารส่วนตำบล ประจันตคาม ประจำปีงบประมาณ พ.ศ. 2565 โอกาสหรือความเสี่ยงการทุจริตการใช้ทรัพย์สินของราชการเพื่อประโยชน์ธุรกิจส่วนตัว โดยนำรถยนต์ขององค์การบริหารส่วนตำบลไปใช้ในกิจกรรมของตนนอกเหนือจากงานขององค์การบริหารส่วนตำบลบ่อยครั้ง และมีการเบิกค่าน้ำมันเชื้อเพลิงและทำการเบิกเกินกว่าความเป็นจริง จึงได้ดำเนินการจัดทำแผนบริหารความเสี่ยง โดยดำเนินการจัดการความเสี่ยงการทุจริตในเรื่องของการใช้ทรัพย์สินขององค์การบริหารส่วนตำบลประจันตคาม ได้จัดทำข้อตกลงหรือประกาศให้บุคลากรทราบถึงนโยบายการไม่นำทรัพย์สินขององค์การบริหารส่วนตำบลประจันตคามไปใช้เป็นประโยชน์ส่วนตัว และมีการจัดทำประกาศข้อปฏิบัติในการขอยืมทรัพย์สินขององค์การบริหารส่วนตำบลประจันตคามไปใช้ในการปฏิบัติงาน ให้บุคคลภายในและภายนอกหน่วยงานทราบชัดเจน

 ทั้งนี้ตลอดปีงบประมาณ พ.ศ. 2565 ไม่พบปัญหาและข้อร้องเรียนเรื่องการทุจริตและประพฤติมิชอบของเจ้าหน้าที่ในเรื่องการใช้ทรัพย์สินขององค์การบริหารส่วนตำบลประจันตคามแต่อย่างใด แต่เห็นควรให้มีการดำเนินการจัดการความเสี่ยงการทุจริต เพื่อป้องกันการทุจริตเป็นประจำทุกปีต่อไป

 จึงเรียนมาเพื่อโปรดทราบและพิจารณาสั่งการ

 (ลงชื่อ) ................................................................

 ( นางสาวพวงทอง อำนวยสมบัติ)

 ปลัดองค์การบริหารส่วนตำบลประจันตคาม

/ความเห็น....

-2-

ความเห็นของปลัดองค์การบริหารส่วนตำบล

…………………………………………………………………………………………………………………………………………………………………………………………………………………………………………………………………………………………………………………..

 

 (ลงชื่อ)

 (นางสาวพวงทอง อำนวยสมบัติ)

 ปลัดองค์การบริหารส่วนตำบลประจันตคาม

ความเห็นของนายกองค์การบริหารส่วนตำบล

…………………………………………………………………………………………………………………………………………………………………………………………………………………………………………………………………………………………………………………..

 

 (ลงชื่อ)

 (นายนัฐพล เดชสุกา)

 นายกองค์การบริหารส่วนตำบลประจันตคาม